A TANÁCS 2005/81/KKBP HATÁROZATA
(2005. január 31.)
az Európai Unió Rendőri Missziója (EUPM) boszniai és hercegovinai misszióvezetője/rendőrbiztosa megbízatásának meghosszabbításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 23. cikke (2) bekezdésére,
tekintettel az Európai Unió Rendőri Missziójáról (EUPM) szóló, 2002. március 11-i 2002/210/KKBP tanácsi együttes fellépésre (1) és különösen annak 4. cikkére,
tekintettel az EUPM misszióvezetőjének/rendőrbiztosának kinevezéséről szóló, 2004. február 23-i 2004/188/KKBP tanácsi határozatra (2),
mivel:
(1)
A Tanács 2004. február 23-án elfogadta a 2004/188/KKBP határozatot, amely 2004. március 1-jével, egy év időtartamra Bartholomew Kevin Carty-t nevezte ki az EUPM misszióvezetőjének/rendőrbiztosának.
(2)
A 2004/188/KKBP határozat 2005. március 1-én lejár.
(3)
A főtitkár/főképviselő javasolta Bartholomew Kevin Carty EUPM misszióvezetői/rendőrbiztosi megbízatásának 2005. december 31-ig történő meghosszabbítását.
(4)
Az EUPM misszióvezetőjének megbízatását ezért meg kell hosszabbítani,
A KÖVETKEZŐKÉPPEN HATÁROZOTT:
1. cikk
Bartholomew Kevin Carty EUPM misszióvezetői/rendőrbiztosi megbízatását a Tanács 2005. december 31-ig meghosszabbítja.
2. cikk
Ez a határozat az elfogadásának napján lép hatályba.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2005. január 31-én.